hotchpotch/miracl-hf-unified huggingface dataset:
মার্কিন যুক্তরাষ্ট্র জাতীয় মহিলা ক্রিকেট দল
মার্কিন যুক্তরাষ্ট্র মহিলা ক্রিকেট দল মহিলাদের আন্তর্জাতিক ক্রিকেট অঙ্গনে মার্কিন যুক্তরাষ্ট্রের প্রতিনিধিত্বকারী দল। এখনো দলটি আইসিসি মহিলা ক্রিকেট বিশ্বকাপে খেলার সুযোগ লাভ করতে পারেনি। দলটি কেবলমাত্র একবার জয় পেয়েছে ও বাদ-বাকী পাঁচটি খেলায় পরাজিত হয়েছে।
বারা দৈত্য ছেরবাতি
বারা দৈত্য ছেরবাতি (বৈজ্ঞানিক নাম: "Pseudorhombus oligodon") (ইংরেজি: Peacock flounder) হচ্ছে Paralichthyidae পরিবারের "Pseudorhombus" গণের একটি স্বাদুপানির মাছ।
দেহ ডিম্বাকার ও চ্যাপ্টা, মুখ নিরপেক্ষ, উপরের চোয়ালের দাঁত ছোট।
তলদেশেবাসী মাছ সমুদ্রের অভ্যন্তরেই এরা অভিপ্রায়ন করে। সমুদ্রের অগভীর, উপকূলীয় অঞ্চল, জোয়ার-ভাঁটায় প্লাবিত এলাকায় এরা বাস করে। এদের ডিম আঠালো নয় তাই পানির উপরে ভাসতে থাকে। বঙ্গোপসাগরে পাওয়া যায় ও জোয়ার-ভাঁটার নদীতে পাওয়া যায়।
আফ্রিকার পূর্ব-উপকূল থেকে অস্ট্রেলিয়া, প্রশান্ত মহাসাগরের গ্রীষ্মমণ্ডলীয় অঞ্চলে পাওয়া যায়।
বাংলাদেশ ও ভারতে এ মাছ মোহনা অঞ্চলের মৎস্য সম্পদের উল্লেখযোগ্য অবদান রাখে। মাঝে মাঝে অন্য মাছের সাথে ধরা পড়ে মিশ্র মাছ হিসেবে বাজারজাত করা হয়। এ মাছ টাটকা এবং শুটকি হিসাবে বিক্রি হয়। কিছু অঞ্চলে এ মাছ সুস্বাদু খাবার হিসাবে পরিচিত।
এ প্রজাতির মাছ তলদেশে শৈবাল ও গলিত এবং পচা খাবার খেয়ে জলজ পরিবেশ পরিষ্কার রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
বাংলাদেশে এ মাছের সর্ব্বোচ্চ দৈর্ঘ্য ১৭.৭ সেমি পর্যন্ত পাওয়া গিয়েছে।
বিমল সেন
বিমল সেন (১৯০৬ - ১০ সেপ্টেম্বর, ১৯৩৪) একজন বাঙালি সাহিত্যিক ও ব্রিটিশ বিরোধী স্বাধীনতা আন্দোলনকারী।
বিমল সেনের জন্ম হয় বাংলাদেশের বরিশাল জেলার ফয়েরায়। পিতার নাম যোগেশচন্দ্র সেন। অষ্টম শ্রেনীতে পড়ার সময় স্বদেশী আন্দোলনে যোগ দেন ও চরকা কাঁধে নিয়ে গ্রামে গ্রামে ঘুরতেন। দুই বছর এই জীবনযাপন করার পরেও মেধাবী বিমল ম্যাট্রিক পরীক্ষাতে উত্তীর্ণ হন ৫ টি বিষয়ে লেটার ও স্টার মার্কস সহ। ইংরেজ সরকারের স্কুলে ভর্তি না হয়ে দেশপ্রেমের চেতনায় উদ্বুদ্ধ বিমল কলকাতায় আসেন এবং যাদবপুর বেঙ্গল টেকনিকাল কলেজে (অধুনা যাদবপুর বিশ্ববিদ্যালয়) ভর্তি হন। অর্থাভাবে তার পড়াশোনায় ছেদ পড়ে। বেলগাছিয়ার পান্নালাল শীল বিদ্যামন্দিরে শিক্ষকতার কাজে যোগ দিয়েছিলেন।
শিক্ষকতার পাশাপাশি সাহিত্য সাধনায় মন দেন তিনি এবং লিবার্টি, বঙ্গবাণী, বেণু, বিচিত্রা, মডার্ণ রিভিউ পত্রিকায় তার রচনা নিয়মিত প্রকাশিত হয়। দেশাত্মবোধক বিভিন্ন ছোটগল্প লিখেছেন বিপ্লবী যুগান্তর দলের মুখপত্র '"স্বাধীনতা"' পত্রিকায়। তার লেখা দু'খানি বই রাজরোষে পড়েছিল। বিদেশী সাহিত্য অনুবাদে সিদ্ধহস্ত ছিলেন। মাক্সিম গোর্কির উপন্যাস মাদারে'র বাংলা অনুবাদ করেন তিনি প্রথম। তার রচিত গ্রন্থের মধ্যে "পারিজাত, শক্তির জয়, মরুযাত্রী, গল্পের ছলে, ছোটদের শিশিরকুমার" অন্যতম। অনুদিত গ্রন্থ "শোধবোধ" ও "খনির গোলাম"।
দেশাত্মবোধক ও জ্বালাময়ী রচনা লেখার কারনে পুলিশের নজর পড়েছিল তার ওপর। সরস্বতী লাইব্রেরি থেকে প্রকাশিত তার দুটি বই "ফুলঝুরি" ও "স্বাধীনতার জয়যাত্রা" রাজদ্রোহের অভিযোগে বাজেয়াপ্ত হয়। পলাতক জীবন যাপন করতে বাধ্য হন এই সাহিত্যিক। রংপুর স্টেশনে ধরা পড়লে তার ওপর পুলিশ অকথ্য অত্যাচার চালায়। মুক্তিলাভের পর বেড়াচাপা গ্রামে শিক্ষকতার কাজ করতে থাকেন।
বিমল সেন ১০ সেপ্টেম্বর, ১৯৩৪ সালে মাত্র ২৮ বছর বয়েসে অকালপ্রয়াত হন।
লম্বা স্কেলী কুকুর জীব
লম্বা স্কেলী কুকুর জীব (বৈজ্ঞানিক নাম: "Cynoglossus arel") (ইংরেজি: Largescale tonguesole) হচ্ছে Cynoglossidae পরিবারের "Cynoglossus" গণের একটি স্বাদুপানির মাছ।
দেহ লম্বা, সরু, দেখতে জিহ্বার ন্যায়, চাপা। তুণ্ড গোলাকার বা স্থূলভাবে সূঁচালো। উপরের চোখ নিচের চোখের চেয়ে সামনে থাকে। চষ্ণু অবস্থিত আঁকড়া খাটো যা চোখের সামনে এবং নিচের চোখের সম্মুখে নালাকার নাসারন্ধ্র অবস্থিত।
ঠোঁট ঝালরযুক্ত নয়। উলম্ব পাখনা আঁইশযুক্ত। দেহ বাদামী বর্ণের এবং অনিয়মিত কালচে ফোঁটযুক্ত বা ফোঁটাবিহীন।
তলদেশেবাসী মাছ, স্বাদু ও লোনা উভয় পানিতে এদের অভিপ্রায়ন ঘটে। তলদেশীয় চ্যাপ্টা মাছ। এই প্রজাতির মাছ তাঁদের সম্পূর্ণ দেহ মাটির নিচে বালি বা নরম কাদায় লুকিয়ে রেখে শিকারির হাত থেকে নিজেকে রক্ষা করে। তলদেশের অমেরুদণ্ডী প্রাণী ও ছোটমাছকে খাদ্য হিসাবে গ্রহণ করে। মহাদেশীয় তাক থেকে ১২৫ মিটার গভীরে বালু ও কাদায় এদের বাস। মোহনায় জোয়ার-ভাঁটার নদীতে এদের পাওয়া যায়।
ইন্দো-প্রশান্ত মহাসাগর, বঙ্গোপসাগর, পারস্য উপসাগর অঞ্চলে পাওয়া যায়। এছাড়া শ্রীলংকা, ইন্দোনেশিয়া এর পূর্বদিক, চীনের দক্ষিণাংশে, তাইওয়ান, থাইল্যান্ড, ফিলিপাইন এবং জাপানের দক্ষিণাংশে পাওয়া যায়।
বাংলাদেশে এ মাছ অধিক হারে আহরিত হয় না এবং বাণিজ্যিকভাবে গুরুত্ব কম গুরুত্বপূর্ণ। তবে অন্যান্য দেশে এ মাছ সুস্বাদু খাবার হিসাবে খাওয়া হয়। বটম ট্রল এ এ মাছ ধরা হয়। বাজারে এ মাছ টাটকা, হিমায়িত এবং শুটকি হিসাবে বিক্রি হয়। জাপানে এ মাছ সুস্বাদু খাবার হিসাবে পরিচিত। বাংলাদেশে কিছু উপজাতি এ মাছ খেয়ে থাকে।
এ প্রজাতির মাছ তলদেশে শৈবাল ও গলিত এবং পচা খাবার খায়। এভাবে জলজ পরিবেশ পরিষ্কার রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এই প্রজাতি বিভিন্ন মাত্রায় লবণাক্ততা সহ্য করতে পারে। মোহনায়, স্বাদু ও ঈষৎ লোনা পানিতে এদের পাওয়া যায়। খাদ্য হিসেবে এ মাছ তেমন জনপ্রিয় নয়। অধিক সংখ্যায় ধরা পড়লে তা রপ্তানি করা হয়। এদের আইশ তুলনামূলকভাবে কম।
ভবশঙ্করী
ভবশঙ্করী ছিলেন একজন বাঙালী বীর রমনী ও তদানীন্তন ভুরশুট রাজ্যের রানী। ভুরশুট ছিল অধুনা ভারতের পশ্চিমবঙ্গ রাজ্যের হাওড়া ও হুগলি জেলার অন্তর্গত একটি প্রাচীন ও মধ্যযুগীয় রাজ্য।
ভবশঙ্করী ছিলেন এক গ্রাম্য জমিদারের কন্যা। ছোটবেলা থেকে অসিখেলা, ঘোড়ায় চড়া, তীরন্দাজিতে পারদর্শিনী ছিলেন। ভুরশুটের রাজা রুদ্রনারায়ন তার বীরত্বে মুগ্ধ হয়ে তাকে বিবাহ করেন।
রাজা রুদ্রনারায়নের মৃত্যুর পর রাজ্যের শাসনভার আসে তার ওপর। তিনি দক্ষতার সাথে রাজ্যশাসন পরিচালনা করেন। এইসময় ভুরশুটের অধিবাসী পাঠান সর্দার ওসমান খাঁ মোগল সম্রাটের বিরুদ্ধে বিদ্রোহী হয়। ওসমান যুদ্ধের জন্যে রানীর সাহায্য চায় কিন্তু ভবশঙ্করী রাজী না হলে সে ভুরশুট রাজ্য আক্রমন করার পরিকল্পনা করে। পাণ্ডুয়ার কাছে গড় ভবানীপুর ছিল ভুরশুটের রাজধানী। সেখান থেকে ১৪ মাইল দূরে বাসডিঙা গড়ের কালীমন্দিরে ভবশঙ্করী পূজা দিতে গেলে ওসমান দলবল নিয়ে অতর্কিতে হামলা চালায় রাণীর ওপর। সামান্য যে ক’জন দেহরক্ষী ছিল, তাদেরকে নিয়েই পাঠানদের সঙ্গে প্রবল যুদ্ধ শুরু করেন তিনি। তার বীরত্ব ও রনকৌশলের কাছে পরাজিত এবং নিহত হয় ওসমান। এই সংবাদ পেয়ে কিছুদিন পরে মোগল সম্রাট আকবর, রানী ভবশঙ্করীকে রায়বাঘিনী উপাধিতে ভূষিত করেন।
তার স্মৃতিতে প্রতি বছর হাওড়ার উদয়নারায়নপুরে রায়বাঘিনী রানী ভবশঙ্করী মেলা হয়। নাট্যকার দীনেন্দ্রনাথ সেনগুপ্ত তার জীবন নিয়ে ঐতিহাসিক নাটক '"রানী ভবশঙ্করী"' রচনা করেছেন।
বাংলা কুকুর জিব
বাংলা কুকুর জীব (বৈজ্ঞানিক নাম: "Cynoglossus cynoglossus") (ইংরেজি: Bengal tongue sole) হচ্ছে Cynoglossidae পরিবারের "Cynoglossus" গণের একটি স্বাদুপানির মাছ।
দেহ লম্বা, সরু, পেছনের অংশ ক্রমান্বয়ে সরু। তুণ্ড স্থূল ভোঁতা। চোখ দুটি দেহের বাম পার্শ্বে থাকে। উপরের চোখ নিচের চোখের চেয়ে সামনে থাকে। নাসারন্ধ্র দুটি একটি সাধারন অপরটি নালাকার। নাসারন্ধ্র চোখ দুটি মাঝখানে কিন্তু নালাকার নাসারন্ধ্র নিচের চোখের সম্মুখে অবস্থিত।
এরা মহাদেশীয় তাকের অভ্যন্তরে কাদা ও বালুময় তলদেশে থাকে। প্রায় নদী, মোহনায়, স্বাদু ও ঈষৎ লোনা পানিতে এদের অভিপ্রায়ন ঘটে। তলদেশীয় চ্যাপ্টা মাছ। এই প্রজাতির মাছ তাঁদের সম্পূর্ণ দেহ মাটির নিচে বালি বা নরম কাদায় লুকিয়ে রেখে শিকারির হাত থেকে নিজেকে রক্ষা করে। অধিকাংশ সময় তলদেশের অমেরুদণ্ডী প্রাণী ও ছোট মাছকে খাদ্য হিসাবে গ্রহণ করে।
ইন্দো-পশ্চিম প্রশান্ত মহাসাগর, বঙ্গোপসাগর, সিয়াম উপসাগর, আরব সাগর, মালয় দ্বীপপুঞ্জ, মালাক্কা প্রবাহ অঞ্চলে পাওয়া যায়। এছাড়া শ্রীলংকা, ইন্দোনেশিয়া এর সাগর, চীনের দক্ষিণাংশে, পাকিস্তান, থাইল্যান্ড, ফিলিপাইন এবং মায়ানমার পশ্চিমাংশ পাওয়া যায়।
বাংলাদেশের বাজারে এ মাছ বাণিজ্যিকভাবে চাহিদা কম। মাঝে মাঝে মাছ ধরার সময় অন্যান্য মাছের সাথে এ মাছ ধরা পড়ে। মোহনাতে এ মাছ বটম ট্রল বা সীল নেট দিয়ে ধরা হয়।
এ প্রজাতির মাছ তলদেশে গলিত বা পচা খাবার খায়। এভাবে জলজ পরিবেশ পরিষ্কার রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
৩০ সেমি এর কম দৈর্ঘ্যের হয়। এ মাছ বাণিজ্যিকভাবে চাহিদা কম, কিন্তু কিছু কিছু প্রজাতি মাছ খাওয়ার জন্য ধরা হয়। বিশেষ করে জাপানে।
অ্যান্টিভাইরাস সফটওয়্যারের তুলনা
This list excludes Windows Phone 7 and Windows Phone 8 as they do not support running protection programs.
অপারেশন টোয়াইলাইট
অপারেশন টোয়াইলাইট শব্দযুগোল ইংরেজী শব্দ Operation Twilight থেকে নেওয়া হয়েছে, Operation অর্থ শক্তিপ্রয়োগ আর Twilight অর্থ গোধূলি বা সন্ধ্যা, কিন্তু অপারেশন টোয়াইলাইট শব্দযুগোল বাংলাদেশ সেনাবাহিনীর প্যারা কমান্ডো দল (বাংলাদেশ সেনাবাহিনীর ১৭ পদাতিক ডিভিশন ও বিশেষায়িত কমান্ডো দল) সিলেটের দক্ষিণ সুরমার শিববাড়ি এলাকায় আতিয়া মহলে জঙ্গী বিরোধি অভিযানের নামকরন করেন, এই অভিযানটিতে জঙ্গী দমনে সেনাবাহিনী সময় নেয় টানা ১১১ ঘণ্টা এই অভিযানে বাংলাদেশ সেনাবাহিনীর কমান্ডোরা তাদের জীবন বাঁজি রেখে ২৫ মার্চ দুপুরে অত্যান্ত দক্ষতার সহিত পাঁচ তলা বাড়িটির প্রতি তলায় ৬টি করে মোট ৩০টি ফ্ল্যাটের মধ্যে ২৮টি ফ্ল্যাটে বসবাসকারী ৭৮ জন জিম্মিকে অক্ষত অবস্থায় উদ্ধার করে যাদের মধ্যে ৩০ জন পুরুষ, ২৭ জন মহিলা ও ২১ শিশু ছিলো ।
অপারেশন টোয়ালাইট’এ নিহত জঙ্গির সংখ্যা চার, মাত্র চারজন জঙ্গীকে দমন করতে (প্রায় পাঁচ দিন) দীর্ঘ সময় লাগার পিছনে কারন হিসেবে প্রেসব্রিফিংয়ে সেনা সদর দপ্তরের ব্রিগেডিয়ার জেনারেল ফখরুল আহসান বলেন, "প্রথম দিনের ঘটনা। বাড়িটির কলাপসিবল গেটের সামনে একটি বড় বালতির মধ্যে বিস্ফোরক ছিল। ওটা যখন ডেটোনেট করেছে, তখন পুরো কলাপসিবল গেটটা উড়ে এসে পাশের বিল্ডিংয়ে পড়েছে। ওখানে আমাদের তিন চারজন সদস্য ছিলেন, তারা ছিটকে গেছেন। পুরো বিল্ডিং কেঁপে উঠেছে। এরকম এক্সপ্লোসিভ ভেতরে আরও থাকতে পারে।"
২৫ মার্চ ২০১৭ সালে আতিয়া মহল থেকে ২০০ গজ দূরে আতিয়া মহলের বাইরের জঙ্গীদের বোমা বিস্ফোরণে নিহত হন দুই পুলিশ কর্মকর্তাসহ ছয়জন। এছাড়া আহত হন র‌্যাবের গোয়েন্দা প্রধান লে. কর্নেল আবুল কালাম আজাদসহ ৪৪ জন।
অপারেশন টোয়াইলাইট শুরুর আগের ঘটনা সম্পর্ক্যে ব্রিগেডিয়ার ফখরুল বলেন, ”গত ২৪ মার্চ রাত দেড়টার দিকে পুলিশ সদস্যরা সিলেটের শিববাড়ির পাঠানপাড়া সড়কের পাশের আতিয়া মহলটি ঘিরে ফেলে। রাত সাড়ে ৪টার দিকে তারা নিশ্চিত হন আতিয়া মহলের নিচতলায় জঙ্গিরা অবস্থান করছে। পুলিশ সদস্যরা তখন আতিয়া মহলের নিচতলার ছয়টি কক্ষ বাইরে থেকে বন্ধ করে দেয় এবং ভবনের মূল প্রবেশ পথের কলাপসিবল গেইটে তালা লাগিয়ে বাড়িটি ঘিরে ফেলে। এসময় পুলিশ বাহিনীর উপস্থিতি টের পেয়ে জঙ্গিরা তাদের লক্ষ্য করে গ্রেনেড ছুঁড়ে মারে। তখন জঙ্গিদের দক্ষতা ও আটাশটি পরিবারের নিরাপত্তা ঝুঁকি বিবেচনা করে বিশেষায়িত বাহিনী সোয়াতের সহায়তা কামনা করে সিলেট পুলিশ”।
সুনন্দা শিকদার
সুনন্দা শিকদার (জন্ম ১৯৫১) একজন ভারতীয় বাঙ্গালী লেখিকা। ১৯৪৭ এ ভারত ভাগের পর পূর্ব পাকিস্তানের (অধুনা বাংলাদেশ) দিগপাইত গ্রামে ওনার জন্ম। ওনার জন্মের পর ১৯৫০এর দশকেই ওনার পরিবার কলকাতা চলে আসেন।
২০০৮ সালে ওনার স্মৃতিকথা "'দয়াময়ীর কথা" প্রকাশিত হয় ও প্রবল জনপ্রিয়তা লাভ করে। বইটি আনন্দ পুরস্কারে সন্মানিত হয় এবং পেঙ্গুয়িন ইন্ডিয়া থেকে এর ইংরেজি অনুবাদ A Life Long Ago (আ লাইফ লং এগো) প্রকাশিত হয়।
লম্বা কুকুর জিব
লম্বা কুকুর জিব (বৈজ্ঞানিক নাম: "Cynoglossus lingua") (ইংরেজি: long tongue sole) হচ্ছে Cynoglossidae পরিবারের "Cynoglossus" গণের একটি স্বাদুপানির মাছ।
দেহ লম্বা, সরু, দেখতে জিহ্বার ন্যায়, চাপা। পেছন ক্রমান্বয়ে সরু। তুণ্ড ভোঁতা; মুখের চিরের নিচে ঠোঁট ছড়িয়ে আছে। চোয়ালের অনেক সারি ভিলি আকৃতির দাঁত আছে। দেহের বাম পাশে লালচে-বাদামী, প্রায় অনিয়মিত বাদামী-কালচে দাগ দেখা যায়। আবার কানকোতে একটি বড় বাদামী কালো ফোঁটা থাকে।
তলদেশেবাসী মাছ, স্বাদু ও লোনা উভয় পানিতে এরা অভিপ্রায়ন করে। এদের সমুদ্র ও ঈষৎ লোনাপানিতে পাওয়া যায়। মোহনায় জোয়ার-ভাঁটার সময় পাওয়া যায়। মহাদেশীয় তাকের অভ্যন্তরে কাদা ও বালুময় তলদেশে এবং অগভীর জলাশয়ের কাদাযুক্ত তলায় থাকে। তলদেশের অমেরুদণ্ডী প্রাণী খাদ্য হিসাবে গ্রহণ করে।
ভারতের পূর্ব উপকূল, পূর্ব ভারতীয় দ্বীপপুঞ্জ থেকে ফিলিপাইন ও বাংলাদেশের উপকূল ও মোহনা অঞ্চলে পাওয়া যায়।
বাংলাদেশের বাজারে এ মাছ বাণিজ্যিকভাবে চাহিদা কম। বটম ট্রল দিয়ে মাছ ধরার সময় অন্যান্য মাছের সাথে এ মাছ ধরা পড়ে। মুলত বাংলাদেশের দক্ষিণাঞ্চলের মানুষ এই মাছ খায়। বাজারে এ মাছ টাটকা, হিমায়িত এবং শুটকি বা লবণ দেয়া অবস্থায় বিক্রি হয়।
এরা তলদেশে গলিত বা পচা খাবার এবং কীটপতঙ্গ খায়। এভাবে জলজ পরিবেশ ঠিক রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এ মাছ বিভিন্ন মাত্রায় লবণাক্ততা সহ্য করতে পারে। তাই এদের সমুদ্র ও ঈষৎ লোনাপানিতে পাওয়া যায়।
আঙুলঠোঁটি কুকুর জিব
আঙুলঠোঁটি কুকুর জীব হচ্ছে Cynoglossidae পরিবারের অন্তর্গত প্যারাপ্ল্যাগুসিয়া গণের একটি স্বাদুপানির মাছ। এর বৈজ্ঞানিক নাম: "প্যারাপ্ল্যাগুসিয়া বিলিনিয়েটা" ("Paraplagusia bilineata")।
এরা আকৃতিতে জিহ্বার ন্যায়। তুণ্ড গোলাকার। দেহের যে পাশে চোখ আছে সে পাশে উপরের ঠোঁটে উপর একটি নালাকার নাসারন্ধ্র থাকে। কিন্তু অপর দু'পাশে দুটি নাসারন্ধ্র থাকে। চোখের পাশে বাদামি, কিন্তু অপর পাশে হলুদ বর্ণের। এ মাছ ২৪ সেমি পর্যন্ত লম্বা হয়।
এরা সাগরের পানিতে মহাদেশীয় তাকের অভ্যন্তরে কাদা ও বালুময় তলদেশে থাকে। বেশিরভাগ ক্ষেত্রে তলদেশের অমেরুদণ্ডী প্রাণী খাদ্য হিসাবে গ্রহণ করে। উপকূলীয় অঞ্চলে পাওয়া যায়। মোহনায় জোয়ার-ভাঁটার সময় পাওয়া যায়।
এই মাছ বাংলাদেশ, ভারত, জাপান, চীন, ফিলিপাইন, নিউগিনি, অস্ট্রেলিয়া, আফ্রিকা দেশে পাওয়া যায়। এছাড়া ভারত ও প্রশান্ত মহাসাগরে পাওয়া যায়। বঙ্গোপসাগরে এ মাছ সচারচর পাওয়া যায়। বাংলাদেশের নদী মোহনা অঞ্চলে এবং জোয়ার-ভাঁটার নদীতে ব্যাপকভাবে পাওয়া যায়। তবে সর্বত্রই প্রচুর পাওয়া যায় না।
বাংলাদেশে এ মাছ বাণিজ্যিকভাবে কম গুরুত্বপূর্ণ। তবে চীন, সিঙ্গাপুর ও অস্ট্রেলিয়ায় এ মাছ সুস্বাদু খাবার হিসাবে খাওয়া হয়। বটম ট্রল এ এ মাছ ধরা হয়। বাজারে এ মাছ টাটকা, হিমায়িত এবং শুটকি হিসাবে বিক্রি হয়।
এই মাছ মহাদেশীয় মহীসোপান কাদা ও বালুময় তলায় বাস করে। সেখান থেকে গলিত বা পচা খাবার এবং কীটপতঙ্গ খায়। এরা শান্তিপ্রিয় মাছ হিসেবে পরিচিত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
বঙ্গোপসাগর থেকে সংগ্রহীত এ মাছের ডিপ্লয়েড ক্রোমোজোম সংখ্যা ৩৮ পাওয়া গিয়েছে।
চীনা ভাপা ডিম
চাইনিজ ভাপা ডিম অথবা পানি ডিম চীনের এক বিশেষ প্রকার ঐতিহ্যবাহী খাবার। ডিমকে ফেটিয়ে একে সিদ্ধ করা হয়। কখনও কখনও একে ডিমের কাস্টার্ড হিসেবে মেনুতে উল্লেখ করা হয়। ঠাণ্ডা অবস্থায় খাওয়া হলে এতে চিনি ছাড়াই জেলাটিনের স্বাদ এবং ঘনত্ব পাওয়া যায়।
প্রথমে ডিম ফেটিয়ে এতে পানি যোগ করা হয় যাতে এর কোমলতা বাড়ে। পানি ও ডিমের সর্বোত্তম অনুপাত হল ১.৫ঃ১। সরিষার তেল, সয়া সস অথবা মুরগি সিদ্ধ পানি দেওয়া হয় স্বাদে বিভিন্নতা আনার জন্য।
অন্যান্য কঠিন উপাদানও (যেমন- মাশরুম, কাঁকড়ার মাংস অথবা ঝিনুক ) মিশ্রণে যোগ করা হয়। এরপর মিশ্রণটি একটি পাত্রে ঢালা হয় এবং তা ভাপে রান্না করা হয়। ডিম শক্ত না হওয়া পর্যন্ত ভাপ দেওয়া হয়, যাতে মিশ্রণটিতে একটি নরম এবং কোমল ভাব আসে। ভাপে রান্না করার সময় এটি ঢেকে রাখা হয়। ঢাকা না দিলে ডিমের উপর পানি বিন্দু জমে থাকে।
চারটি ডিম ব্যবহৃত হলে রান্নার সময় আনুমানিক ১০ মিনিট (পানি দিয়ে) অথবা ৭ মিনিট (মুরগি সিদ্ধ পানি দিয়ে)। এই সময় আগে থেকে ফুটিয়ে রাখা পানির ক্ষেত্রে।
একই রান্না ওভেনে বা প্রেসার কুকারেও রান্না করা যায়। এই দুই পদ্ধতিতেই সময় কম লাগে। যদিও খাবার হুবহু মূল প্রণালীর মত নাও হতে পারে।
এই পদের কিছু বিভিন্নতা দেখা যায়। যেমন কেউ কেউ এতে স্ক্যালিওন, শতাব্দী ডিম বা শুকনো চিংড়ি দেয়। এগুলো মিশ্রণটি ভাপে বসানোর আগেই তার সাথে মেশানো হয়। এতে সয়া সসও দেওয়া যেতে পারে। এর স্বাদ নোনতা ধরনের (মিষ্টি কাস্টারডের এর বিপরীত)।
সারোয়াতলী ইউনিয়ন, বোয়ালখালী
সারোয়াতলী বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
সারোয়াতলী ইউনিয়নের আয়তন ২৬৮৬ একর (১০.৮৭ বর্গ কিলেমিটার)।
২০১১ সালের পরিসংখ্যান অনুযায়ী সারোয়াতলী ইউনিয়নের লোকসংখ্যা ৩৩,৬৪০ জন। এর মধ্যে পুরুষ ১৭,৪৭৩ জন এবং মহিলা ১৬,১৬৭ জন।
বোয়ালখালী উপজেলার দক্ষিণাংশে সারোয়াতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের পূর্বে আহলা করলডেঙ্গা ইউনিয়ন ও আমুচিয়া ইউনিয়ন, উত্তরে পোপাদিয়া ইউনিয়ন, পশ্চিমে বোয়ালখালী পৌরসভা ও শাকপুরা ইউনিয়ন এবং দক্ষিণে পটিয়া উপজেলার হাবিলাসদ্বীপ ইউনিয়ন ও ধলঘাট ইউনিয়ন অবস্থিত।
সারোয়াতলী ইউনিয়ন বোয়ালখালী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
সারোয়াতলী ইউনিয়নের স্বাক্ষরতার হার ৭৩.৮১%। এ ইউনিয়নে ২টি আলিম মাদ্রাসা, ২টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
সারোয়াতলী ইউনিয়নে যোগাযোগের প্রধান ২টি সড়ক হল কালুরঘাট-বেঙ্গুরা সড়ক ও গোমদণ্ডী-কানুনগোপাড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
সারোয়াতলী ইউনিয়নে ১৮টি মসজিদ ও ৪টি মন্দির রয়েছে।
সারোয়াতলী ইউনিয়নের উপর দিয়ে প্রবাহিত হয়েছে বোয়ালখালী খাল।
সারোয়াতলী ইউনিয়নের প্রধান হাট/বাজার হল বেঙ্গুরা বাজার।
ঝাইলাং
ঝাইলাং এক ধরনের ক্যান্টোনিজ ডিম সাম। ইউতিয়াওকে শক্ত করে চালের নুডুলস দিয়ে বেঁধে এই খাবার প্রস্তুত করা হয়।
একে প্রায়শই সয়া সস, হইসিন সস অথবা তিল বাঁটার সাথে পরিবেশন করা হয়। এটি সাধারণত সয়া দুধ অথবা কঙ্গির সাথে খাওয়া হয়।
ভেলেন্সিনেসের একঠোঁটা
ভেলেন্সিনেসের একঠোঁটা (বৈজ্ঞানিক নাম: "Hyporhamphus limbatus") (ইংরেজি: Valenciennes halfbeak) হচ্ছে Hemiramphidae পরিবারের "Hyporhamphus" গণের একটি স্বাদুপানির মাছ।
দেহ লম্বা, সরু, সামান্য চাপা। নিচের ঠোঁট অনেকটা বর্ধিত। উভয় চোয়ালের অনেক সারি ভিলি আকৃতির দাঁত আছে। পুরুষের পায়ুপাখনা পরিবর্তিত। দেহের রং রূপালী বা হলুদাভ-সাদা বর্ণেরসহ উজ্জ্বল রূপালী বর্ণের পার্শ্বডোরা আছে যার পিছনের দিক অধিক প্রশস্ত। দেহের উপরের অংশ ক্ষুদ্র ক্ষুদ্র কালো দাগযুক্ত আঁইশ আছে। পুচ্ছ, পৃষ্ট পায়ুপাখনা কিনারা কালো।
এরা ডিম পাড়ে; পানির উপরিতলে বাস করে, আবার এদের অভিপ্রায়ন স্বাদুপানির অভ্যন্তরে ঘটে। এরা ঝাঁক বেধে উপরিতলে সাঁতার কাটে, আবার অধিকাংশ সময় বড় বড় নদীর স্রোতযুক্ত স্থানে যায়। নভেম্বর, আগস্ট এবং ফেব্রুয়ারি মাসে এরা ডিম দেয়। ৮ দিনের মধ্যে ডিম থেকে বাচ্চা ফুটে বের হয়। এ মাছ ভেসাল ও কোচাল জাল দিয়ে ধরা হয়।
এই মাছ বাংলাদেশ, ভারত, মায়ানমার, থাইল্যান্ড, পাকিস্তান, কম্বোডিয়া, চীন, হংকং, মালয়েশিয়া, শ্রীলংকা, তাইওয়ান, ভিয়েতনাম অঞ্চলে পাওয়া যায়।
এ মাছ বাণিজ্যিকভাবে কম গুরুত্বপূর্ণ। বাজারে এ মাছ টাটকা এবং শুটকি হিসাবে বিক্রি হয়।
এরা প্রাণী প্লাঙ্কটন এবং জলজ পোকামাকড় খেয়ে স্বাদুপানির বাস্তুতন্ত্রে গুরুত্বপূর্ণ ভুমিকা রাখে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
এ মাছ নদীতে প্রচুর পাওয়া যায়, বিশেষকরে দক্ষিণের জেলাগুলোতে। বাংলাদেশে ১৫.৩ সেমি দৈর্ঘ্যের এই মাছ পাওয়া গিয়েছে।
বাদামি-সবুজ একঠোঁটা
বাদামি-সবুজ একঠোঁটা (বৈজ্ঞানিক নাম: "Zenarchopterus ectuntio") হচ্ছে Hemiramphidae পরিবারের "Zenarchopterus" গণের একটি স্বাদুপানির মাছ।
দেহ সরু, সামান্য চাপা, উভয় প্রান্ত ক্রমান্বয়ে সরু। চোয়ালের দাঁত তীক্ষ্ণ আকৃতির। দেহে বড় বড় সাইক্লেডের আঁইশ দ্বারা আবৃত। দেহ হালকা সবুজাভ-বাদামী বর্ণের হয়ে থাকে। সরু অস্পষ্ট ডোরা আছে। এদের পাখনা স্বচ্ছ। পুরুষের পায়ুপাখনা পরিবর্তিত কিন্তু স্ত্রী মাছের পায়ুপাখনা অপরিবর্তিত। এমাছের দৈর্ঘ ২০ সেমি পর্যন্ত হয়ে থাকে।
ছোট আকৃতির মাছ হলেও এরা ডিম পাড়ে, বাচ্চা প্রসব করে। ডিম থেকে বাচ্চা ফুটে বের হওয়া পর্যন্ত এরা ডিমকে দেহের অভ্যন্তরে রাখে। ভাসমান সামুদ্রিক ঘাস, ছোট মাছ খায়।
এই মাছ বাংলাদেশ, ভারত, মায়ানমার, থাইল্যান্ড ও মালয় দ্বীপপুঞ্জে পাওয়া যায়। এরা তীরবর্তী স্থানে থাকে। মাঝে মাঝে নদী মোহনায় এরা ঝাঁক বেধে লাফালাফি করে। এভাবে পানিতে দ্রুত কম্পন তৈরি করে এবং অক্সিজেন নেয়।
এ মাছ বাণিজ্যিকভাবে কম গুরুত্বপূর্ণ তবে এদের নিয়মিত বাজারে পাওয়া যায়। বেড জাল এবং ভাসমান ট্রল দিয়ে এদের ধরা হয়। পানির ক্ষতিকর কীটপতঙ্গ নিয়ন্ত্রণে রাখতে এ মাছ ব্যবহার করা হয়।
এরা জলজ পোকামাকড় খেয়ে স্বাদুপানির বাস্তুতন্ত্রে গুরুত্বপূর্ণ ভুমিকা রাখে।
আইইউসিএন বাংলাদেশ (২০০০) এর লাল তালিকা অনুযায়ী বাংলাদেশে এই প্রজাতির উপাত্তের অভাব রয়েছে।
যেহেতু এরা পানির উপরিতলে সাঁতার কাটে এবং খাবার খোঁজে তাই এদের সহজে চিহ্নিত করা যায়।
যোগাযোগ সৌজন্যবিধি (কম্পিউটার)
টেলিযোগাযোগ ব্যবস্থায় একটি যোগাযোগ সৌজন্যবিধি () এমন কিছু নিয়মের সমষ্টিকে বোঝায়, যা কোন যোগাযোগ ব্যবস্থাতে অংশগ্রহণকারী দুই বা তার বেশি স্বত্তাকে তথ্য প্রেরণ ও প্রাপ্তিতে সহায়তা করে।
যোগাযোগ সৌজন্যবিধির ক্ষেত্রে ৫টি জিনিস সবচেয়ে বেশি জরুরি। এগুলি হল
১ প্রেরকঃ যোগাযোগ করার জন্য প্রেরক এবং প্রাপক খুবই গুরুত্বপূর্ণ । প্রেরক বলতে বোঝায় আমার নিজের অবস্থান । আমি যদি কারও সাথে যোগাযোগ করতে চাই, তাহলে আমি হব তার প্রেরক ।
২ প্রাপকঃ যোগাযোগ করার জন্য প্রাপক হল দ্বিতীয় গুরুত্বপূর্ণ । আমি যার সাথে যোগাযোগ করতে চাচ্ছি সে হল আমার প্রাপক । যোগাযোগ মূলত প্রেরক এবং প্রাপক এর মদ্ধেই হয়ে থাকে।
৩ সময়ঃ যোগাযোগ এর ক্ষেত্রে সময় একটি গুরুত্বপূর্ণ ভূমিকা পালন করে । ধরা যাক, আমি যুবরাজ, আমি আমার বন্ধুর সাথে যোগাযোগ করতে চাচ্ছি এবং তার কাছে একটি তথ্য পাঠাতে চাচ্ছি । আমার প্রেরক এবং প্রাপক সব ঠিক আছে । কিন্তু আমার তথ্যটি তার কাছে ১ বছর পর গিয়ে পৌছাল । তাহলে কি ঘটতে পারে । তার মানে বোঝানো হচ্ছে যোগাযোগ এর ক্ষেত্রে সময় অনেক মূল্যবান । আমি আমার প্রাপক এর কাছে যখন আমার বার্তা পাঠাতে চাচ্ছি সেটা ঠিক তখনি পৌছাতে হবে ।
৪ বিলিঃ বিলি বলতে বোঝায় কোনও কিছু নির্দিষ্ট ঠিকানা অনুযায়ী ডেলিভারি দেওয়া। ধরা যাক, আমার যোগাযোগ করার জন্য প্রেরক, প্রাপক এবং সময় সবই ঠিক আছে । কিন্তু যেটা আমার যে ঠিকানাতে যাওয়ার কথা ছিল সে ঠিকানা তে না গিয়ে অন্য কোনও ঠিকানায় চলে গিয়েছে । তাহলে আমার যোগাযোগ ঠিক মত হল না ।
৫ .নির্ভুলতা : যোগাযোগ এর ক্ষেত্রে সঠিকটা অনেক গুরুত্বপূর্ণ । ধরা যাক, উপরের সব কিছু আমার ঠিক আছে । কিন্তু মাঝে তৃতীয় পক্ষ থেকে কেও একজন আমার বার্তা কিছুটা বদলে দিল । তাহলেও আমার উদ্দেশ্য হাসিল হল না । তার মানে এটা বোঝানো হচ্ছে আমি আমার প্রাপককে যে বার্তা পাঠাতে চাচ্ছি তার কাছে ঠিক সেই বার্তাই পৌছাতে হবে ।
যোগাযোগ সৌজন্যবিধির ক্ষেত্রে এই ৫টি জিনিসই বেশি গুরুত্বপূর্ণ ।
ভাজা নুডুলস
পূর্ব এবং দক্ষিণপূর্ব এশিয়ায় ভাজা নুডুলস একটি অতিপরিচিত খাবার। এই পদের ক্ষেত্রে অনেক বিভিন্নতা, অনেক রন্ধনশৈলী এবং নানা উপকরণ বিদ্যমান।
জাঞ্চি-গুকসু
জাঞ্চি-গুকসু বা ভোজের নুডুলস একটি কোরিয়ান খাবার যার মূল উপাদান অ্যাঙ্কোভি মাছ এবং দাসিমা (কম্বু) এর ঝোলে ডোবানো গমের নুডুলস। অনেক সময় মাছের জায়গায় গরুর মাংসও ব্যবহার করা হয়। তিলের তেল, গাঞ্জাং, মরিচের গুঁড়া এবং স্ক্যালিওন এর বানানো একটি সস এর সাথে খাবারটি পরিবেশিত হয়। পাতলা করে কাটা জিদান (지단, ভাজা ডিম), জিম এবং জুকিনি এর উপর দিয়ে ছড়িয়ে দেওয়া হয় । 
শব্দটি এসেছে কোরিয়ান শব্দ "জানচি" থেকে (잔치, অর্থ ভোজ), কারণ কোরিয়াতে এই নুডুলসটি কোন বিশেষ অনুষ্ঠান যেমন- বিয়ের ভোজ, জন্মদিনের ভোজ, বা হোয়াঙ্গাপ (৬০ তম জন্মবার্ষিকী) তে খাওয়া হয়। কোরিয়ান ভাষায় গুকসু অর্থ নুডুলস, এবং এটি দীর্ঘতার প্রতীক জীবন এবং বিয়ের ক্ষেত্রে।
গোরিও কাল থেকে গুকসু এর উল্লেখ পাওয়া যায়। "ডোঙ্গুক ইসাঙ্গুক জিওঞ্জিপ" বইতে একটি কবিতার একটি পংক্তিতে গুকসু এর উল্লেখ পাওয়া যায়। আবার গোরিও ডোগইওং বইতে চাইনিজ সং রাজত্বকালের এক দূত লিখেছিলেন গুকসু শুধুমাত্র বিশেষ অনুষ্ঠানে খাওয়া হত কারণ গোরিও কালে গম ছিল খুবই দুষ্প্রাপ্য এবং দামী। নুডুলসের সবচেয়ে সাধারণ উপকরণ হল স্টার্চ।
যেহেতু নুডুলসটি মূলত বিয়েতে খাওয়া হয় তাই "তুমি কবে গুকসু খেতে চলেছ ?" বলতে বোঝায় "তুমি কবে বিয়ে করবে?" এবং কখনও কখনও বিয়ের দিনকে বলা হয় "গুকসু খাওয়ার দিন"।
গোল্ডেন গ্লোব পুরস্কার (সেরা অ্যানিমেটেড চলচ্চিত্র)
সেরা অ্যানিমেশন চলচ্চিত্রের জন্য গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা অ্যানিমেশন চলচ্চিত্রের জন্য প্রদান করা হয়। ২০০৭ সাল থেকে এই চলচ্চিত্র পুরস্কার প্রদান করা হয়ে আসছে।
কেরালার বন্দর
কেরালায় ১ টি প্রধান বন্দর ৩ টি ইন্টিমিডেট বন্দর ও ও ১৪ টি ছোট বন্দর রয়েছে । এই রাজ্যে মোট ৫৯০ কিমি উপকূল রেখা রয়েছে।
কোচি বন্দর হল কেরালার প্রধান সমুদ্র বন্দর।এটি ভারতের প্রধান বন্দরগুলির অন্যতম।বন্দরটি কোচি শহরে অবস্থিত। এই বন্দেরই গড়ে উঠেছে দেশের একমাত্র ইন্টারন্যাশনাল কন্টেনার ট্রান্সশিপমেন্ট টার্মিনাল। এই রাজ্যে ভারত সরকারের জাহাজ মন্ত্রক একটি প্রধান বন্দর গড়ার কথা বলেছে। বন্দরটি ভিঝিনজামে গড়া হবে। এটি রাজ্যের রাজধানী ত্রিরুচিলাপল্লির কাছেই।
বিশ্ব নিদ্রা দিবস
সুনিদ্রার প্রয়জনীয়তা তুলে ধরতে ২০০৮ সাল থেকে World Sleep Society বিশ্ব নিদ্রা দিবস পালন করার সিদ্ধান্ত নেয়। প্রতি বছর মার্চ মাসে মহাবিষুবের আগের শুক্রবার এ দিনটি পালন করা হয়। এ দিনটির মূল লক্ষ্য হচ্ছে সুস্থ্যতার জন্য সুনিদ্রার প্রয়োজনীয়তা এবং নিদ্রাহীনতা ও এর চিকিৎসা, নিবারণ, শিক্ষা জনসমক্ষে তুলে ধরা।
বিশ্ব নিদ্রা দিবসের মাধ্যমে প্রতি বছর World Sleep Society ঘুমের প্রয়োজনীয়তা এবং সমাজে এর প্রভাবের ব্যপারে জনসচেনতা সৃষ্টি করে।
ঘুম মানুষের একটি অত্যাবশ্যকীয় শরীরতান্ত্রিক প্রক্রিয়া। পরিমিত ঘুম সুস্বাস্থ্য নিশ্চিত করে। হৃদ্‌রোগসহ নানা রোগের ঝুঁকিও কমায়। প্রতিদিন ছয় থেকে সাত ঘণ্টা ঘুমানো দরকার। নির্দিষ্ট এই ঘুম হলে প্রতিদিন সকালে আমরা সুস্থ অনুভূতি দিয়ে দিন শুরু করতে পারি। নয়তো অনিদ্রা শরীরে বিভিন্ন শারীরিক সমস্যা দেখা দেয়।
নিদ্রাহীনতার ফলে স্বাস্থ্যহানীর হুমকিতে আছে বিশ্বের জনসংখ্যার ৪৫% মানুষ!
নিদ্রাকালীন শ্বাসব্যাঘাত
নিদ্রাকালীন শ্বাসব্যাঘাত (; স্লিপ অ্যাপনিয়া) নাক ডাকার ও ঘুম কম হওয়ার সমস্যা। বিভিন্ন কারনে যদি শ্বাস নালী বাধাগ্রস্ত হয়, তবে ঘুমের মধ্যে সশব্দে নাক ডাকার শব্দ হয়। নিদ্রাকালীন শ্বাসব্যাঘাত নাক ডাকার অন্যতম কারণ, এতে ঘুমের ব্যাঘাত ঘটে। ঘুম মানুষের একটি অত্যাবশ্যকীয় শরীরতান্ত্রিক প্রক্রিয়া। পরিমিত ঘুম সুস্বাস্থ্য নিশ্চিত করে। হৃদ্‌রোগসহ নানা রোগের ঝুঁকিও কমায়। ঘুম কম হলেও এটি হতে পারে।
নিদ্রাকালীন শ্বাসব্যাঘাতজনিত নাক ডাকার মূল কারণ অতিরিক্ত ওজন। কাজেই পরিমিত আহার করে ওজন ঠিক রাখতে হবে। তাতে প্রশান্তির ঘুম হবে। জীবনযাপন পদ্ধতিতে পরিবর্তন এনে নাক ডাকার ও ঘুম কম হওয়ার সমস্যা থেকে দূরে থাকা সম্ভব। এ ছাড়া রাতে খাওয়ার পরপরই ঘুমাতে না যাওয়ার ধূমপান ও মদ্যপান না করলে ঘুম ভালো হয়। অনিদ্রা নিদ্রাকালীন শ্বাসব্যাঘাতের অন্যতম কারন । ভালো করে ঘুম না হলে শরীরে নানা ধরনের সমস্যা দেখা দেয়। হৃদ্‌রোগের ঝুঁকি বেড়ে যায়। এ থেকেও নিদ্রাকালীন শ্বাসব্যাঘাত হতে পারে। ওষুধ দিয়ে এবং শল্যচিকিৎসায় নাক ডাকার সমস্যা দূর করা যায়।
বোয়ালখালী থানা
বোয়ালখালী থানা বাংলাদেশের চট্টগ্রাম জেলার অন্তর্গত বোয়ালখালী উপজেলার একটি থানা।
বোয়ালখালী উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম বোয়ালখালী থানার আওতাধীন।
এ কে এম ইসহাক
এ কে এম ইসহাক (জন্ম: অজানা - মৃত্যু: ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
এ কে এম ইসহাকের জন্ম যশোর জেলার বাঘারপাড়া উপজেলার ধল গ্রামে। চার ভাই ও তিন বোনের মধ্যে তিনি ছিলেন সবার ছোট। তাঁর বাবার নাম মুজিবুর রহমান এবং মায়ের নাম মাহমুদা খাতুন। তাঁর স্ত্রীর নাম লুৎফুন্নেছা ইসহাক। তাঁদের ছয় ছেলে।
এ কে এম ইসহাক প্রকৌশলী হিসেবে ১৯৭১ সালে কর্মরত ছিলেন রাঙামাটি জেলার চন্দ্রঘোনায় কর্ণফুলী পেপার মিলে। ২৫ মার্চ রাতে পাকিস্তান সেনাবাহিনী ঢাকা ও চট্টগ্রামে হত্যাযজ্ঞ শুরু করলে দেশের প্রত্যন্ত এলাকা চন্দ্রঘোনায়ও সে খবর ২৬ মার্চ পৌঁছে যায়। ২৫ মার্চের আগেই সেখানে তাঁর নেতৃত্বে গঠিত হয়েছিল সংগ্রাম কমিটি ও ছাত্র-যুবকদের নিয়ে স্বেচ্ছাসেবক বাহিনী। চন্দ্রঘোনার কর্ণফুলী পেপার মিল ও রেয়ন মিলের নিরাপত্তা বিভাগে ছিল দেড় শতাধিক থ্রি নট থ্রি রাইফেল ও বন্দুক। পরে এ কে এম ইসহাক এরপর সীমান্ত অতিক্রম করে চলে যান ভারতে। সাবরুম থেকে সাত কিলোমিটার দক্ষিণ-পশ্চিমে হরিণা নামক পাহাড়ি এলাকায় তাঁরা ক্যাম্প স্থাপন করেন। পরে সেই ক্যাম্পই ১ নম্বর সেক্টরের হেডকোয়ার্টারে রূপ নেয়। সেখানে শুরু হয় দ্বিতীয় পর্যায়ের কার্যক্রম। জুলাই মাসে মুক্তিবাহিনীর সদর দপ্তর থেকে এ কে এম ইসহাককে ১ নম্বর সেক্টরের কোয়ার্টার মাস্টার হিসেবে নিযুক্ত করা হয়। এই দায়িত্ব পেয়ে তিনি মুক্তিবাহিনীর জন্য যোদ্ধা সংগ্রহ, তাঁদের প্রশিক্ষণ দেওয়া, থাকা-খাওয়ার ব্যবস্থা ইত্যাদি কাজ যথেষ্ট সীমাবদ্ধতার মধ্যেও নিপুণভাবে সম্পন্ন করেন।
এ কে এম ইসহাক ২৬ মার্চ বিভিন্ন অস্ত্র প্রশিক্ষিত স্বেচ্ছাসেবকদের মধ্যে বিতরণ করেন। তারপর ২৭ মার্চ কাপ্তাইয়ের মদনা ঘাটে অবস্থানরত মুক্তিযোদ্ধাদের দলনেতা মাহফুজুর রহমানের (বীর বিক্রম) সঙ্গে দেখা করে প্রতিরোধ যুদ্ধে যোগ দেন। ইসহাক তাঁর স্বেচ্ছাসেবক দল নিয়ে অবস্থান নেন মদনা ঘাট-চট্টগ্রাম বিশ্ববিদ্যালয়ের মধ্যবর্তী স্থানে। এপ্রিল মাসে তিনি বেশ কয়েকটি যুদ্ধে প্রত্যক্ষভাবে অংশ নেন। ১৩ এপ্রিল কালুরঘাটের পতন হলে তিনি তাঁর দল নিয়ে সমবেত হন খাগড়াছড়িতে। সেখানে আলোচনায় সিদ্ধান্ত হয়, মীর শওকত আলীর (বীর উত্তম) সার্বিক কমান্ডে মুক্তিযোদ্ধারা মহালছড়িতে অবস্থান নিয়ে রাঙামাটি-বরকল ও রাঙামাটি-চট্টগ্রাম সড়ক এলাকায় পাকিস্তান সেনাবাহিনীকে প্রতিরোধ করবেন। এ কে এম ইসহাকের ওপর দায়িত্ব পড়ে রাঙামাটি-চট্টগ্রাম সড়কে পাকিস্তানি সেনাদের প্রতিরোধ করার। তিনি তাঁর দল নিয়ে রাঙামাটি-চট্টগ্রাম সড়কে বেশ কয়েকবার অ্যামবুশ করেন। এই অ্যামবুশে হতাহত হয় বেশ কয়েকজন পাকিস্তানি সেনা। ২৭ এপ্রিল মহালছড়িতে পাকিস্তান সেনাবাহিনীর কমান্ডো দল ও তাদের সহযোগী সশস্ত্র মিজোদের সঙ্গে মুক্তিযোদ্ধাদের সম্মুখ যুদ্ধ হয়। ভয়াবহ এই যুদ্ধে মুক্তিবাহিনীর আফতাবুল কাদের (বীর উত্তম)সহ কয়েকজন মুক্তিযোদ্ধা শহীদ হন। এ দিন যুদ্ধে এ কে এম ইসহাক ও তাঁর দলের মুক্তিযোদ্ধারা বেশ নৈপুণ্য প্রদর্শন করেন। তাঁরা পাকিস্তানি সেনাদের সহযোগী সশস্ত্র মিজোদের অনেককে হতাহত করতে সক্ষম হন। তা সত্ত্বেও তাঁরা সেখানে টিকতে পারেননি। কারণ, পাকিস্তানি সেনা ও সশস্ত্র মিজো মিলে সংখ্যায় ছিল অনেক। পরে তাঁরা অবস্থান নেন রামগড়ে। সেখানে ২ মে ভয়াবহ যুদ্ধ হয়। মুক্তিযোদ্ধারা প্রাণপণ চেষ্টা করেও রামগড় ধরে রাখতে ব্যর্থ হন। রামগড় পতনের মধ্য দিয়ে শেষ হয় এ কে এম ইসহাকের মুক্তিযুদ্ধের প্রথম পর্ব।
আন্দামান সবুজ পায়রা
আন্দামান সবুজ পায়রা ("Treron chloropterus") হল হরিয়াল গণের একটি পায়রার প্রজাতি। এদের ভারতের কেন্দ্রশাসিত অঞ্চল আন্দামান নিকোবর দ্বীপপুঞ্জে দেখতে পাওয়া যায়। ২০১৪ সালের জুলাই মাসে এটি আই.ইউ.সি.এন. লাল তালিকা ভুক্ত হয়।
আন্দামান সবুজ পায়রা সাধারণত একাএকা অথবা ছোটো ঝাঁক বেঁধে আকাশে উড়ে বেড়ায়। এরা খুব দ্রুত উড়তে পারে। এরা বিভিন্ন ধরণের ফল ও বীজ খেয়ে থাকে। এরা কিছুটা লম্বাটে বাসা তৈরি করে এবং সাধারণত দুটি সাদা ডিম পাড়ে।
বাংলাদেশের আদমশুমারি ও গৃহগণনা-২০১১
আদমশুমারি ও গৃহগণনা-২০১১ বাংলাদেশে অনুষ্ঠিত ৫ম আদমশুমারি, যা ১৫ মার্চ থেকে ১৯ মার্চ ২০১১ সালে ৫দিন ব্যাপি অনুষ্ঠিত হয়। বাংলাদেশ পরিসংখ্যান ব্যুরো ১০ বছর পর পর আদমশুমারি পরিচালনা করে থাকে। ২০১১ আদমশুমারি তিন পর্যায়ে সম্পন্ন হয়েছে— এক. মূল গণনা, দুই. পোস্ট এনুমারেশন চেক তিন. সাধারণ গণনা: একটি নির্দিষ্ট এলাকা যাচাই। ১৬ জুলাই ২০১১ সালে আদমশুমারির প্রাথমিক প্রতিবেদন প্রকাশিত হয়। প্রতিবেদন অনুসারে বাংলাদেশের জনসংখ্যা ছিল ১৪২,৩১৯,০০০ জন, জনসংখ্যা বৃদ্ধির হার ১৪.৪% এবং বার্ষিক জনসংখ্যা বৃদ্ধির হার ১.৩৪%। ১৫ বছরের উর্ধ্ব নারী-পুরুষের স্বাক্ষরতা হার ছিল ৫৩.০%।
যুগ্ম সচিব মোঃ শাহজাহান আলী মোল্লা ২০১১ আদমশুমারির মহাপরিচালক ছিলেন। পূর্বের মত এবারেও আদমশুমারির তথ্য ইংরেজিতে নথিভূক্ত করা হয়, যদিও তথ্য সংগ্রহের ভাষা ছিল বাংলা। ২০১১ সালে, বাংলাদেশ ও ভারত তাদের সীমান্ত এলাকায় প্রথম বারের মত যৌথভাবে আদমশুমারি পরিচালনা করে।
২০১১ আদমশুমারির প্রাথমিক ফল প্রকাশের প্রায় এক বছর পর ২০১২ সালের ১৬ জুলাই চুড়ান্ত ফলাফল প্রকাশিত হয়।
হলদে-পা হরিয়াল
হলদে-পা হরিয়াল ("Treron phoenicoptera") হল হরিয়াল প্রজাতির একটি পাখি যাদের সাধারণত ভারতীয় উপমহাদেশে দেখতে পাওয়া যায়। এটি ভারতের মহারাষ্ট্রের জাতীয় পাখির মর্যাদা পেয়েছে। প্রধানত মারাঠিরা এদের "হরিয়াল" বলে। এরা বিভিন্ন ফল জাতীয় খাদ্য ও বাদাম জাতীয় তৈলবীজ খায়। এরা ঝাঁকে ঝাঁকে উড়ে বেড়ায়। এদের গাছের ডালে বসে থাকতে দেখা যায়।
হলদে-পা হরিয়ালেরা সাধারণত ফল ও বীজ খায়। তাছাড়া বাদাম জাতীয় তৈলবীজও খেয়ে থাকে। এরা ঝাঁক বেঁধে আকাশে উড়ে বেড়ায়।
ঊর্মিলা
ঊর্মিলা হিন্দু মহাকাব্য "রামায়ণের" একটি চরিত্র। ঊর্মিলা ছিলো মিথিলার জনকপুরের রাজা জনক ও এবং তার স্ত্রী সুনয়নার একমাত্র কন্যা, এবং সীতার কনিষ্ঠ বোন। তিনি রামের কনিষ্ঠ ভাই লক্ষ্মণের স্ত্রী ছিলেন। তাদের দুই পুত্র ছিল- অঙ্গদা ও চন্দ্রকেতু। লক্ষ্মণ যখন রাম ও সীতার সঙ্গে নির্বাসনে যায়, ঊর্মিলা লক্ষ্মণের সঙ্গে যেতে প্রস্তুত ছিল, কিন্তু লক্ষ্মণ দ্বিধান্বিত মনে তাকে তার পিতা-মাতার যত্ন নেওয়ার জন্য অযোধ্যায় ফিরে যেতে বলে। ঊর্মিলা তার উর্মিলা নিদ্রা নামে অনন্য ত্যাগের জন্য উল্লেখযোগ্য।
রাজস্থানের ভরতপুর জেলায় লক্ষ্মণ ও উর্মিলাকে নিবেদিত একটি মন্দির রয়েছে। ১৮৭০ খ্রিস্টাব্দে ভরতপুরের তৎকালীন শাসক বলবন্ত সিংহ কর্তৃক মন্দিরটি নির্মিত হয়েছিল এবং ভরতপুর রাজ্যের রাজকীয় পরিবার কর্তৃক রাজপ্রাসাদ হিসেবে গণ্য করা হয়।
শ্রী রাম যখন লক্ষ্মণ ও দেবী সীতাকে নিয়ে বনগমন করেন তখন লক্ষ্মণের ব্রহ্মচর্যের কারনে ঊর্মিলাকে রেখে যান অযোধ্যার রাজভবনে। স্বামী বনে বাস করছেন বলে দেবী ঊর্মিলা ব্রহ্মচারিণী হয়ে ১৪ বছর কুশের শয্যায় শুতেন আর ফলাহার করতেন। ঊর্মিলার তপস্যার ফলে লক্ষ্মণ পরবর্তীকালে রাবণপুত্র ইন্দ্রজিতকে বধ করতে সক্ষম হন।
ভারতীয় স্কোপ্স পেঁচা
ভারতীয় স্কোপ্স পেঁচা ("Otus bakkamoena") হল পেঁচা প্রজাতির একটি পক্ষী। এদের দক্ষিণ এশিয়া থেকে ভারতীয় উপমহাদেশ হয়ে পূর্ব এশিয়ার আবর উপদ্বীপ পর্যন্ত দেখা যায়। পূর্বে এদের কলার্ড স্কোপ্স পেঁচার "(Otus lettia)" অন্তভুক্ত করা হলেও পরে এদের আলাদা প্রজাতি হিসাবে গণ্য করা হয়। লক্ষ্মীপেঁচা "(Tyto alba)" ও কৃষ্ণকায় মাছ পেঁচার "(Ketupa zeylonensis)" থেকে এদের বর্ণনা দেওয়া যায়, যাদের সিংহলি ভাষায় "bakamuna" বলে।
ভারতীয় স্কোপ্স পেঁচা সাধারণত বনে ও বনাচ্ছাদিত স্থানে বাসা বাঁধে। এরা গাছের মধ্যেকার গর্তে বাসা তৈরি করে। এরা সাধারণত একসাথে তিন থেকে পাঁচটি ডিম পাড়ে।
ভারতীয় স্কোপ্স পেঁচা একটি ছোটো প্রজাতির পেঁচা (২৩-২৫ সেমি.), যদিও এরা স্কোপ্স প্রজাতির পেঁচাদের মধ্যে বড়ো। অন্যান্য স্কোপ্স পেঁচাদের মতো এদের ক্ষুদ্রাকার মাথা থাকে।
এদের দেখতে অনেকটা কলার্ড স্কোপ্স পেঁচা "(Otus lettia)" ও ওরিয়েন্টাল স্কোপ্স পেঁচার "(Otus sunia)" মতো। শুধুমাত্র গলার স্বর ও চোখের মণির রঙ দেখেই এদের আলাদা করে যায়।
উপকূল অনুযায়ী মার্কিন যুক্তরাষ্ট্রের রাষ্ট্রগুলির তালিকা
এটি হচ্ছে মার্কিন যুক্তরাষ্ট্রের রাষ্ট্রগুলোর সমুদ্র উপকূলের দৈর্ঘ্য অনুযায়ী র্যাঙ্কিং তালিকা । যেসব রাষ্ট্রের সঙ্গে কোন সমুদ্র উপকূল নেই সেগুলো এখানে অর্ন্তভুক্ত হয়নি। 
দুইটি ভিন্ন মাপের পদ্ধতি এখানে ব্যবহৃত হয়েছে : পদ্ধতি ১-এ শুধু রাষ্ট্রগুলোর সঙ্গে সমুদ্র উপকূলের পরিমান অন্তর্ভুক্ত করা হয়েছে কিন্তু জোয়ার প্রবেশপথ অন্তর্ভুক্ত করা হয়নি; পদ্ধতি ২-এ মার্কিন যুক্তরাষ্ট্রের বৃহৎ হ্রদসমূহ এর উপকূল অন্তর্ভুক্ত করা হয়েছে এবং জোয়ার প্রবেশপথের অতিরিক্ত দৈর্ঘ্যও অন্তভুর্ক্ত করা হয়েছে। উদাহরণস্বরূপ, পদ্ধতি ২-এ গ্রেট উপসাগর (নিউ হ্যাম্প্‌শায়ার) কে গননায় ধরেছে নিউ হ্যাম্প্‌শায়ার এর উপকূল হিসেবে, কিন্তু পদ্ধতি ১-এ তা ধরা হয়নি। পদ্ধতি দুটির মধ্যে সমুদ্র উপকূলের পরিমানের পার্থক্য করার জন্য সুবিধাজনক নয়।
সংযুক্ত আরব আমিরাতের ক্রিকেট মাঠের তালিকা
এটি একটি সংযুক্ত আরব আমিরাতের ক্রিকেট মাঠের তালিকা। এই তালিকার মাঠগুলি অন্তর্ভুক্ত করা হয়েছে যেখানে প্রধানত প্রথম শ্রেণীর কিক্রেট, লিস্ট এ ক্রিকেট এবং টুয়েন্টি২০ ক্রিকেট প্রতিযোগিতা অনুষ্ঠিত হয়ে থাকে। উপরন্তু, এর বাইরে কিছু টেস্ট ম্যাচ, একদিনের আন্তর্জাতিক এবং টুয়েন্টি২০ আন্তর্জাতিক ম্যাচেরও আয়োজন করা হয়ে থাকে। সংযুক্ত আরব আমিরাত শুধুমাত্র এমন একটি দেশ যারা আন্তর্জাতিক ক্রিকেট কাউন্সিলের একটি পূর্ণ সদস্য না হয়েও টেস্ট ম্যাচ আয়োজন করে থাকে।
আন্দামান বুলবুলি
আন্দামান বুলবুলি ("Pycnonotus fuscoflavescens") হল প্যাসারিফর্মিস পরিবারের বুলবুলির একটি প্রজাতি। এটি আন্দামান দ্বীপপুঞ্জের একটি এনডেমিক (স্থানীয়) প্রজাতি। এরা ছোটো ফল, বীজ ও পতঙ্গও খেয়েও থাকে।
২০০৮ সালের আগে পর্যন্ত একে কালো মাথার বুলবুলি বলে মনে করা হলেও পরবর্তীকালে অত্যাধুনিক গবেষণার দ্বারা জানা যায় এরা একটি পৃথক প্রজাতি।
৫০০ (সংখ্যা)
৫০০(বাংলা:পাঁচশত) একটি গণিতের সংখ্যা। এর অবস্থান ৪৯৯ এর পরে এবং ৫০১ এর পূর্বে।
ঊষা মঙ্গেশকর
ঊষা মঙ্গেশকর () একজন ভারতীয় গায়িকা যিনি হিন্দি, মারাঠি, কন্নড়, নেপালি, ভোজপুরি, গুজরাটি ইত্যাদি ভাষায় গান গেয়েছেন।
ঊষা মঙ্গেশকর একজন ভারতীয় সঙ্গীতশিল্পী যিনি অনেক হিন্দি, মারাঠি, কান্নাডা, নেপালি, ভোজপুরী এবং গুজরাটি গান গেয়ে বিখ্যাত হয়েছেন৷
তিনি পন্ডিত দীননাথ মঙ্গেশকর এবং শিভান্তি(সুধামতী) এর কন্যা৷ তার অপর তিন বোন লতা মঙ্গেশকর, আশা ভোসলে এবং মিনা খাদিকারও সঙ্গীত ভূবনের উজ্জ্বল নক্ষত্র৷ বোনদের মধ্যে তিনি সবার কনিষ্ঠ৷ তার ছোটো ভাই হৃদয়নাথ মঙ্গেশকর একজন সঙ্গীত পরিচালক৷ ঊষা মঙ্গেশকর স্বল্প বাজেটের একটি চলচ্চিত্র জয় সান্তোশি মা(১৯৭৫) তে কিছু গানের প্লে ব্যাক করার মাধ্যমে লাইম লাইটে আসেন৷ ছবিটি সব সময়ের জন্য একটি ব্লক বাস্টার মুভি হওয়ার মর্যাদা লাভ করে৷ছবিটির “ম্যায় তো আরতি” গানটির জন্য তিনি ফিল্ম ফেয়ার সেরা মহিলা প্লে-ব্যাক শিল্পী পুরষ্কারের জন্য মনোনীত হন৷ ২০০৬ সালে মুভিটি পুনঃনির্মানের সময় তিনি পুনরায় ঐ গানগুলোর জন্য কন্ঠ প্রদান করেন৷
চিত্রশিল্পের প্রতি ঊষা মঙ্গেশকরের প্রচন্ড আগ্রহ রয়েছে৷ মারাঠি মুভি ‘পিঞ্জারা’-তে গাওয়া গানগুলোর জন্যও তিনি বিখ্যাত৷
তিনি দূরদর্শনের জন্য ফুলওয়ান্তি নামক মিউজিক্যাল ড্রামাও পরিচালনা করেছেন৷
এছাড়া ঊষা মঙ্গেশকর মারাঠি ছবির জন্য যে গানগুলো গেয়েছেন তার মধ্যে পিঞ্জারা ছবিতে গাওয়া “ধাগালা লাগলি কালা” এবং “তুমহা অওর কেলি মে মর্জি বাহার” গান দুটি অত্যন্ত জনপ্রিয়৷ ২০০৮ সালে ঊষা মঙ্গেশকর ও শওকাত কাসেম এর নূরানী চেহারা অ্যালবাম রিলিজ হয়৷
ঊষা মঙ্গেশকর পন্ডিত দীননাথ মঙ্গেশকর ও সেবন্তীর (সুধামতী) সন্তান। উনি লতা মঙ্গেশকর, আশা ভোঁসলে এবং মীনা খাদিকারের ছোট বোন ও সঙ্গীত পরিচালক হৃদয়নাথ মঙ্গেশকরের দিদি হন। জয় সন্তোষী মা ছায়াছবিতে ভক্তিমূলক গান গেয়ে উনি প্রথম প্রচার পান।
মন্দাক্রান্তা সেন
মন্দাক্রান্তা সেন (জন্ম ১৫ই সেপ্টেম্বর ১৯৭২ সালে কলকাতা, পশ্চিমবঙ্গ) একজন ভারতীয় কবি। ১৯৯১ থেকে ১৯৯৭ পর্যন্ত তিনি চিকিৎসা শাস্ত্র নিয়ে গবেষণা শুরু করেন কিন্তু স্নাতক হবার আগেই সাহিত্যের প্রতি আরও মনযোগী হতে চূড়ান্ত পরীক্ষার আগেই তিনি তার গবেষণায় ইতি টানেন। কবিতার বই ছাড়াও তিনি তার মাতৃ ভাষায় প্রচুর ছোট গল্প, উপন্যাস, প্রবন্ধ, শ্রুতি নাটক প্রকাশ করেছেন। তিনি সর্বকনিষ্ঠ কবি যিনি ১৯৯৯ সালে ‘আনন্দ পুরস্কার‘ পান মাত্র ২৭ বছর বয়সে। ২০০৪ সালে তিনি ‘ভারতীয় সাহিত্য আকাদেমি ‘ থেকে ‘ সুবর্ণজয়ন্তী ইয়ং রাইটার্স পুরস্কার ‘ লাভ করেন। ২০০৬ সালের বসন্তে তিনি জার্মানির লিপজিগ বইমেলায় অসংখ্য কবিতা পাঠ করেন এবং সেই বছরেই অক্টোবর ও নভেম্বর মাসেও একই ভাবে কবিতা পাঠ করেন।
নীল মাশরুম
নীল মাশরুম,যাকে আমরা সাধারণত নীল দুধের পেয়ালা নামে চিনি। এই নীল মাশরুম বা নীল দুধের পেয়ালার মাশরুমটি , Russulaceae পরিবার এর মধ্যে agaric ছত্রাক একটি প্রজাতি। এই প্রজাতি ব্যাপকভাবে বিস্তার লাভ করে, এটা পূর্ব উত্তর আমেরিকা, পূর্ব এশিয়া, ও মধ্য আমেরিকায় প্রাকৃতিকভাবে জন্মে; এমনকি এটি দক্ষিণ ফ্রান্সেও বিস্তারলাভ করেছে। নীল মাশরুম সরলবর্গীয় বনের মাটিতে উভয় দিকে জন্মাতে পারে, যেখানে এটি বৃক্ষের এক ব্যাপক পরিসরের সাথে mycorrhizal যোগসূত্র বৃদ্ধি করে। টাটকা অবস্থায় এর রঙ থাকে গাড় নীল, কিছুদিন পর এর রঙ ধূসর ফ্যাকাশে হয়ে যায়। মাশরুম ভেঙ্গে গেলে বা কাটলে তার ভিতরের oozes থেকে দুধ বা ক্ষীর জাতীয় পদার্থ বের হয়, এই বৈশিষ্ট্যটি নীল মাশরুম জাতি সহ সকল মাশরুমে দেখা যায়। যখন এটি প্রকাশিত হতে থাকে তখন এটি নীল থেকে আস্তে আস্তে সবুজ রঙ ধারন করে। এর টুপিটি ৫থেকে ১৫সেমি এর ডায়ামিটার থাকে এবং কাণ্ডে ২ থেকে ৮সেমি (৩-এর মধ্যে০.৮ ) লম্বা এবং ২.৫সেমি (0.4 মধ্যে 1.0 পর্যন্ত) পুরু হয়। খাদ্য হিসাবে এটি চীন, গুয়াতেমালা, এবং মেক্সিকোতে গ্রামীণ বাজারে বিক্রি করা হয়।
আহলা করলডেঙ্গা ইউনিয়ন
আহলা করলডেঙ্গা বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।
আহলা করলডেঙ্গা ইউনিয়নের আয়তন ৯২৭৬ একর (৩৭.৫৪ বর্গ কিলোমিটার)। এটি বোয়ালখালী উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী আহলা করলডেঙ্গা ইউনিয়নের লোকসংখ্যা ১৬,৯৭৭ জন। এর মধ্যে পুরুষ ৮,৭৩২ জন এবং মহিলা ৮,২৪৫ জন।
বোয়ালখালী উপজেলার দক্ষিণ-পূর্বাংশ জুড়ে আহলা করলডেঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পশ্চিমে সারোয়াতলী ইউনিয়ন ও আমুচিয়া ইউনিয়ন; উত্তরে আমুচিয়া ইউনিয়ন ও রাঙ্গুনিয়া উপজেলার সরফভাটা ইউনিয়ন; পূর্বে আমুচিয়া ইউনিয়ন ও রাঙ্গুনিয়া উপজেলার পদুয়া ইউনিয়ন এবং দক্ষিণে পটিয়া উপজেলার হাইদগাঁও ইউনিয়ন, কেলিশহর ইউনিয়ন ও ধলঘাট ইউনিয়ন অবস্থিত।
আহলা করলডেঙ্গা ইউনিয়ন বোয়ালখালী উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এ ইউনিয়নের গ্রামগুলো হল:
আহলা করলডেঙ্গা ইউনিয়নের স্বাক্ষরতার হার ৬৭.৮৭%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।
আহলা করলডেঙ্গা ইউনিয়নে যোগাযোগের প্রধান প্রধান সড়কগুলো হল কালুরঘাট-ধোরলা সড়ক, শ্রীপুর-ধোরলা সড়ক এবং পটিয়া-ধোরলা সড়ক
প্রধান যোগাযোগ মাধ্যম সিএনজি চালিত অটোরিক্সা।
আহলা করলডেঙ্গা ইউনিয়নে ১৭টি মসজিদ, ১টি ঈদগাহ ও ৮টি মন্দির রয়েছে।
দক্ষিণ ভূর্ষি ইউনিয়ন
দক্ষিণ ভূর্ষি বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
দক্ষিণ ভূর্ষি ইউনিয়নের আয়তন ১৩০৭ একর (৫.২৯ বর্গ কিলোমিটার)।
২০১১ সালের পরিসংখ্যান অনুযায়ী দক্ষিণ ভূর্ষি ইউনিয়নের লোকসংখ্যা ১২,৫৬৬ জন। এর মধ্যে পুরুষ ৬,৩৯৭ জন এবং মহিলা ৬,১৬৯ জন।
পটিয়া উপজেলার উত্তরাংশে দক্ষিণ ভূর্ষি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পূর্বে কেলিশহর ইউনিয়ন ও ধলঘাট ইউনিয়ন, উত্তরে ধলঘাট ইউনিয়ন, পশ্চিমে ধলঘাট ইউনিয়ন ও জঙ্গলখাইন ইউনিয়ন এবং দক্ষিণে পটিয়া পৌরসভা অবস্থিত।
দক্ষিণ ভূর্ষি ইউনিয়ন পটিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
দক্ষিণ ভূর্ষি পটিয়া উপজেলার একটি ঐতিহ্যবাহী ইউনিয়ন। পটিয়া পৌরসভা গঠনের পূর্বে এ ইউনিয়নের নাম ছিল ১৩নং সুচক্রদণ্ডী ইউনিয়ন পরিষদ। ১৯৯০ সালে পৌরসভা সৃষ্টির কারণে মূল সুচক্রদণ্ডী গ্রামটি পৌরসভার অন্তর্ভুক্ত হওয়ায় ইউনিয়নের অন্য প্রধান গ্রামের নামানুসারে এটি ১৩নং দক্ষিণ ভূর্ষি ইউনিয়ন পরিষদ হিসেবে পরিচিতি লাভ করে।
কথিত আছে এ এলাকায় একসময় বহু সংখ্যক ঋষির বাসস্থান ছিল বিধায় এ স্থানের নাম হয় "ভূর্ষি"। ভূর্ষি এলাকার উত্তরাংশ কেলিশহর ইউনিয়ন ও বোয়ালখালী উপজেলার আহলা করলডেঙ্গা ইউনিয়নে অবস্থিত, আর দক্ষিণ ভূর্ষি পটিয়া উপজেলার বর্তমানে আলাদা একটি ইউনিয়ন।
দক্ষিণ ভূর্ষি ইউনিয়নের স্বাক্ষরতার হার ৬১.০৬%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
দক্ষিণ ভূর্ষি ইউনিয়নে যোগাযোগের প্রধান সড়ক পটিয়া-ধরলা সড়ক। প্রধান যোগাযোগ মাধ্যম সিএনজি চালিত অটোরিক্সা।
চাঁন্দাশ ইউনিয়ন
চান্দাস ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.১৯।
মহাদেবপুর উপজেলা সদর হতে দক্ষিণ-পশ্চিম দিকে অবস্থিত এ ইউনিয়নের মোট আয়তন ৭৮২৫ একর বা ৩১.৬৭ বর্গকিলোমিটার। এর উত্তরে খাজুর ইউনয়ন, পূর্বে উত্তরগ্রাম ও সাফাপুর ইউনিয়ন, দক্ষিণে মান্দা উপজেলা এবং পশ্চিমে নিয়ামতপুর ইউনিয়ন।
চান্দাস ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী চান্দাস ইউনিয়নের মোট জনসংখ্যা ছিল ২৬৫১৮ জন, যারা ৭০৪৪ টি পরিবারে বসবাস করে, যার মধ্যে পুরুষ হল ১৩১২১ জন এবং নারী হল ১৩৩৯৭ জন।
চান্দাস ইউনিয়নের গড় স্বাক্ষরতা হার ৫০.২%। তার মধ্যে নারী শিক্ষার হার ৪৮.২% এবং পুরুষ শিক্ষার হার ৫২.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
চান্দাস ইউনিয়নের অর্থনীতি মূলত কৃষি নির্ভর।
চেরাগপুর ইউনিয়ন
চেরাগপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.১৯।
মহাদেবপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ১০৩১১ একর বা ৪১.৭৩ বর্গকিলোমিটার। এর উত্তরে পত্নীতলা উপজেলা, পূর্বে বদলগাছি উপজেলা, দক্ষিণে ভীমপুর ও উত্তরগ্রাম ইউনিয়ন এবং পশ্চিমে রায়গাঁও ইউনিয়ন।
চেরাগপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী চেরাগপুর ইউনিয়নের মোট জনসংখ্যা ছিল ২৩৯২৩ জন, যারা ৬১১২ টি পরিবারে বসবাস করে, যার মধ্যে পুরুষ হল ১২০০৪ জন এবং নারী হল ১১৯১৯ জন।
চেরাগপুর ইউনিয়নের গড় স্বাক্ষরতা হার ৫০.৬%। তার মধ্যে নারী শিক্ষার হার ৪৬.৯% এবং পুরুষ শিক্ষার হার ৫৪.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
চেরাগপুর ইউনিয়নের অর্থনীতি মূলত কৃষি নির্ভর।
জাতীয় চিকিৎসক দিবস
জাতীয় চিকিৎসক দিবস চিকিৎসা, সেবা এবং স্বাস্থ্য সুরক্ষার ক্ষেত্রে ডাক্তার রোগীর সম্পর্ক হচ্ছে অন্যতম প্রধান বিষয়। মার্কিন যুক্তরাষ্ট্র-তে দিবসটি পরিচিতি পায় ৩০ মার্চ ১৯৩৩ সালে। সেই অনুষ্ঠানেই প্রথম দিবসের স্বাস্থ্য সুরক্ষার ক্ষেত্রে ডাক্তার রোগীর সম্পর্কের ব্যাপারটি ব্যাপকভাবে আলোচিত হয়। 
মার্কিন রাষ্ট্রপতি জর্জ বুশ (সিনিয়র) ৩০ অক্টোবর ১৯৯০ সালে ৩০ মার্চকে জাতীয় চিকিৎসক দিবস পালনের জন্য আইন পাশ করেন। ভারতে এই দিনটি ১ জুলাই তারিখে কিংবদতন্তী চিকিৎসক ও পশ্চিমবঙ্গের দ্বিতীয় মুখ্যমন্ত্রী ডাঃ বিধানচন্দ্র রায়ের (১ জুলাই, ১৮৮২ – ১ জুলাই, ১৯৬২) সম্মানার্থে পালন করা হয়। কিউবা তে ৩রা ডিসেম্বরে ও ইরানে ২৩এ অগাস্ট এই দিনটি পালন করা হয়।
এনায়েতপুর ইউনিয়ন
এনায়েতপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.৩৮।
মহাদেবপুর উপজেলা সদর হতে উত্তর দিকে অবস্থিত এ ইউনিয়নের মোট আয়তন ১১৪০৯ একর বা ৪৬.১৮ বর্গকিলোমিটার। এর উত্তরে পত্নীতলা উপজেলা, উত্তরে রায়গাঁও ইউনয়ন, দক্ষিণে মহাদেবপুর সদর, পশ্চিমে হাঁটুর ও খাজুরতলা ইউনিয়ন। এনায়েতপুর ইউনিয়নের পশ্চিম পাশ দিয়ে আত্রাই নদী বয়ে গেছে।
এনায়েতপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী এনায়েতপুর ইউনিয়নের মোট জনসংখ্যা ছিল ২৯৭৪৫ জন, যারা ৭৬৫৯ টি পরিবারে বসবাস করে, যার মধ্যে পুরুষ হল ১৪৭৮৮ জন এবং নারী হল ১৪৯৫৭ জন।
এনায়েতপুর ইউনিয়নের গড় স্বাক্ষরতা হার ৪৮.২%। তার মধ্যে নারী শিক্ষার হার ৪৫.৭% এবং পুরুষ শিক্ষার হার ৫০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
এনায়েতপুর ইউনিয়নের অর্থনীতি মূলত কৃষি নির্ভর।
রংপুর আর্মি মেডিকেল কলেজ
অবস্হান: রংপুর ক্যান্টনমেন্ট
অধ্যক্ষ: কর্ণেল মনিরুল ইসলাম,এমপিএইচ
প্রধান পরিচালক: কর্ণেল(অব.) সুলতানুজ্জামান,পিএসসি
গভর্ণিং বডি চেয়ারম্যান: মেজর জেনারেল মাসুদ রাজ্জাক,এনডিসি,পিএসসি(এরিয়া কমান্ডার, ৬৬ ইনফ্যান্ট্রি ডিভিশন)
উদ্ভোধন: ২০১৪ সালে বাংলাদেশ সরকারের মাননীয় প্রধানমন্ত্রী জননেত্রী শেখ হাসিনা এই মেডিকেল কলেজ উদ্ভোধন করেন।
রংপুর আর্মি মেডিকেল কলেজ বাংলাদেশ সেনাবাহিনী পরিচালিত একটি শিক্ষা প্রতিষ্ঠান। এটি রংপুর ক্যান্টনমেন্ট এ অবস্থিত। প্রতিষ্ঠানটি রংপুর ক্যান্টনমেন্টের ১ নং চেকপোষ্টের সাথেই অবস্হিত। ২০১৫ সালে এটি ৫০ জন ক্যাডেট নিয়ে যাত্রা শুরু করে।প্রতিরক্ষা মন্ত্রণালয়ের অধীন, স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত এই চিকিৎসা মহাবিদ্যালয়ে প্রতিবৎসর ৫০ জন করে ক্যাডেট ভর্তি করানো হয়।
ডিপার্টমেন্ট সমূহ: এনাটমি, ফিজিওলজি, বায়োক্যামিষ্ট্রি,ফরেনসিক মেডিসিন,কমিউনিটি মেডিসিন,মাইক্রোবায়োলজি,ফার্মাকোলজি,প্যাথলজি
হোস্টেল সুবিধাঃ ছাত্র ও ছাত্রীদের জন্য আলাদা আলাদা হোস্টেল সুবিধা আছে। হোস্টেল গুলো রংপুর ক্যান্টনমেন্টের ভিতরে অবস্থিত। হোস্টেল গুলো পরিচালনার জন্য ক্যাপ্টেন ও মেজর অফিসার নিয়োজিত আছেন।
কলেজটি বাংলাদেশ সেনাবাহিনী পরিচালিত হওয়ায় এখানে রাজনীতি সম্পূর্ন নিষিদ্ধ। ক্যাডেটদের সম্পূর্ন আর্মি পরিবেশে রাখা হয়।
অন্যান্য সুবিধাঃ ক্যাডেটরা রংপুর ক্যান্টনমেন্টের অফিসার্স সুইমিং পুল এবং অফিসার্স জিমনেশিয়াম ব্যবহার করতে পারে।
ইলেক্ট্রা
গ্রিক পুরাণে ইলেক্ট্রা (; , "Ēlektra") ছিলেন রাজা আগামেমনন এবং রানি ক্লাইমেনেস্ত্রার কন্যা, আর্গোসের রাজকুমারি। তিনি তার ভাই ওরেস্তেসের সাথে যৌথ ভাবে মা ক্লাইমেনেস্ত্রা এবং সৎ পিতা আয়গিস্থোসকে হত্যার পরিকল্পনা করেন পিতৃহত্যার প্রতিশোধ নেওয়ার জন্য।
ইলেক্ট্রা গ্রিক ট্র্যাজেডিগুলোর মধ্যে একজন অন্যতম জনপ্রিয় পৌরাণিক চরিত্র। তিনি দুইটি গ্রিক ট্র্যাজেডির প্রধানা চরিত্র, এগুলো যথাক্রমে সফোক্লিসের "ইলেক্ট্রা" এবং ইউরিপিদেসের "ইলেক্ট্রা"। ইস্কিলুস, আলফিয়েরি ভলতাইরে, হফম্যানস্থাল এবং ইউজিন ও'নিল প্রমুখের নাটকের কেন্দ্রীয় চরিত্র ইলেক্ট্রা।
মনোবিজ্ঞানে ইলেক্ট্রা কমপ্লেক্সের নাম তারই নামানুসারে রাখা হয়েছে।
ইলেক্ট্রার মাতা-পিতা ছিলেন রাজা আগামেমনন এবং রানি ক্লাইমেনেস্ত্রা। ইফিজিনিয়া এবং ক্রাইসোথেমিস ছিলেন তার বোন, এবং ওরেস্তেস ছিলেন তার ভাই। ইলিয়াদে হোমার ইলেক্ট্রাকে "Laodice" হিসেবে অভিহিত করেন।
ক্লাইমেনেস্ত্রা এবং আয়গিস্থোস যখন ট্রোজান যুদ্ধ হতে সদ্য আগত আগামেমননকে হত্যা করে তখন ইলেক্ট্রা মাইসিনিয়াতে  উপস্থিত ছিলেন না। ক্লাইমেনেস্ত্রা তার স্বামীর প্রতি ক্রুদ্ধ ছিলেন কেননা আগামেমনন তাদের জ্যেষ্ঠ কন্যা ইফিজিনিয়াকে দেবী আর্টেমিসের কাছে উৎসর্গ করেন যাতে তিনি ট্রোজান যুদ্ধে যুদ্ধজাহাজ নির্বিঘ্নে পাঠাতে পারেন। যখন তিনি তার যুদ্ধ বন্দিনী কাসান্দ্রাকে এবং তাদের দুই যমজ পুত্র সন্তান নিয়ে দেশে ফিরে আসেন তখন ক্লাইমেনেস্ত্রা এবং আয়গিস্থোস অথবা দুজনের যে কোন একজন আগামেমননকে হত্যা করেন সাথে কাসান্দ্রাকেও। আট বছর পর ওরেস্তেস এথেন্স থেকে ইলেক্ট্রাকে দেশে নিয়ে আসে। (অডিসি,iii. ৩০৬; X. ৫৪২ )।
পিন্দারের (পাইথিয়া, xi. ২৫ ) মতে ওরেস্তেসের প্রাণরক্ষা করেছিলেন তার ধাত্রীমাতা বা ইলেক্ট্রা এবং তাঁকে নেওয়া হয়েছিল পারনাসাস পর্বতের উপর ফ্যানোতে, যেখানে রাজা স্ত্রোফিয়াস তার দায়ভার নেন। যখন ওরেস্তেস ২০ বছর বয়সে পদার্পণ করেন তখন ডেলফির ঐশীবাণী তাঁকে ঘরে ফিরে পিতৃহত্যার প্রতিশোধ নিতে বলে।
ইস্কিলুসের মতে ওরেস্তেস আগামেমননের সৌধের সামনে ইলেক্ট্রার চেহারা দেখতে পান, যেখানে তারা উভয়ই মৃতের প্রতি কর্তব্য পালন করতে গিয়েছিলেন। উভয়ের পরিচয় হওয়ার পর তারা পরিকল্পনা করা শুরু করে কীভাবে ওরেস্তেস তাদের পিতৃহত্যার প্রতিশোধ নেবে। পরবর্তীতে ওরেস্তেস তার বন্ধু পাইলাদেস, রাজা স্ত্রোফিয়াস এবং আনাক্সিবিয়ার পুত্র, এর সাথে মিলে ক্লাইমেনেস্ত্রা এবং আয়গিস্থোসকে হত্যা করে। কিছু কিছু গল্পের মাধ্যমে জানা যায় ইলেক্ট্রাও এতে সাহায্য করে।
মৃত্যুর আগমুহূর্তে ক্লাইমেনেস্ত্রা ওরেস্তেসকে অভিশাপ দিয়ে যান।এরিনাইরা অথবা ফিউরিরা , যাদের দায়িত্ব পরিবারের প্রতি অন্যায়কারীদের শাস্তি দেওয়া, তাদের অত্যাচার দিয়ে এই অভিশাপ সফল করেছেন। তারা সবসময় ওরেস্তেসকে আত্মহত্যার জন্য প্ররোচিত করেছেন। ইলেক্ট্রা তাদের রোষের স্বীকার হননি।
"ইফিজিনিয়া ইন তাউরিস" -এ ইউরিপিদেস কাহিনীটি অন্যভাবে বলেছেন। তার মতে ফিউরিরা ওরেস্তেসকে তাড়া করে নিয়ে গিয়েছিল তাউরিসে, কৃষ্ণ সাগরের উপর দিয়ে, যেখানে তার বোন ইফিজিনিয়াকে রাখা হয়েছিল। তাদের দেখা হয় যখন ওরেস্তেস এবং পাইলাদেসকে ইফিজিনিয়ার কাছে নিয়ে আসা হয় আর্টেমিসের কাছে উৎসর্গিত হওয়ার জন্য প্রস্তুত হতে। ইফিজিনিয়া, ওরেস্তেস এবং পাইলাদেস তাউরিস থেকে পালিয়ে আসেন। ভাই-বোনের পুনর্মিলন দেখে সন্তুষ্ট হয়ে ফিউরিরা শান্ত হন এবং তাদের শাস্তি বর্জন করেন। ইলেক্ট্রা পরে পাইলাদেসের সাথে বিবাহ-বন্ধনে আবদ্ধ হন। পরবর্তীতে ইলেক্ট্রা ফাইদেলস কে বিয়ে করেন।
পুস্তক-বিবরণী
হোক্কিয়েন ফ্রাইড রাইস
হোক্কিয়েন ফ্রাইড রাইস (; এর আরেক নাম ফুচিয়েন ফ্রাইড রাইস ) এটি একটি জনপ্রিয়চীনা শৈলীর ওক ফ্রাইড রাইস যা চীনের রেস্তোরাঁগুলোতে পাওয়া যায়। এই খাবারে ভাজা ভাতের সাথে ডিম এবং এক ধরনের ঘন সস মিশিয়ে দেওয়া হয়। সসে মাশরুম, মাংস এবং সবজি থাকতে পারে।
নামে ফুজিয়ান কথাটি থাকলেও এই খাবার ফুচিয়েনে আবিষ্কৃত হয়নি। এই খাবারটি আবিষ্কৃত হয়েছিল হংকংয়ের চীনা রেস্তোরাঁয়।
দোচালা
দোচালা, বা এক বাংলা বাংলা অঞ্চলের মন্দির স্থাপত্যের একটি বিশেষ গঠনশৈলী। এই ধরনের মন্দিরে দুদিকে ঢালবিশিষ্ট বাঁকানো ছাদ দেওয়া হয়।
একটি আয়তাকার মন্দিরগৃহের উপর ত্রিভুজাকার কোণ সৃষ্টি করা হয় এবং দুটি স্বতন্ত্র ঢালু অংশ মিলিত হয়ে ছাদের আকার ধারণ করে। ছাদের শীর্ষ
অংশ ও প্রান্ত দুটি একরবম বাঁশের ফ্রেমের সঙ্গে যুক্ত হয়। এই রীতির মন্দির খুব বেশি নয়। পশ্চিমবঙ্গের তুলনায় বাংলাদেশে এই রীতি বেশি দেখা যায়।
পটিয়া থানা
পটিয়া থানা বাংলাদেশের চট্টগ্রাম জেলার অন্তর্গত পটিয়া উপজেলার একটি থানা।
১৯৫০ সালে পটিয়া থানা গঠিত হয়। বর্তমানে পটিয়া উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম পটিয়া থানার আওতাধীন।
ঈশ্বরদী সরকারি কলেজ
ঈশ্বরদী সরকারি কলেজ বাংলাদেশের একটি উচ্চ মাধ্যমিক, স্নাতক এবং স্নাতকোত্তর স্তরের শিক্ষা প্রতিষ্ঠান।
উচ্চ মাধ্যমিক পরীক্ষার পরে ফলাফলের ভিত্তিতে অনলাইনের মাধ্যমে আবেদন করতে হয়। তারপরে ফলাফল বিবেচনা করে ভর্তি প্রক্রিয়া করা হয়।
এই কলেজে মেধা তালিকা অনুসারে আসন সংখ্যা নির্বাচন করা হয়ে থাকে।মোট আসন সংখ্যা ৫৫২০।
ক্লাস রুটিন অনুযায়ী প্রতি বৃহস্পতিবার সোসাইটি ক্লাস অনুষ্ঠিত হয়। এই ক্লাসে সাধারণ জ্ঞান, গণিত অলিম্পিয়াড, কুইজ প্রতিযোগীতা, ভাষা প্রতিযোগীতা, চিত্রাঙ্কন নিয়ে আলোচনা করা হয়। সেনাসদর কর্তৃক আয়োজিত আন্তঃপাবলিক স্কুল এন্ড কলেজ বিতর্ক প্রতিযোগিতা ২০১২ তে কলেজটি রানার-আপ হওয়ার গৌরব অর্জন করেছে। ২০১৩ সালে জাতীয় মেধা অন্বেষণ প্রতিযোগিতায় কলেজ ছাত্রী সামিয়া জাহান শামা মেধা তালিকায় স্থান অর্জন করে এবং সম্পূর্ণ রাষ্ট্রীয় ব্যবস্থাপনায় জাপান সফর করে। নিয়মিতভাবে প্রতিবছর বার্ষিক ক্রিয়া প্রতিযোগিতা, সাংস্কৃতিক অনুষ্ঠানের পাশাপাশি আন্তঃহাউজ টূর্ণামেন্ট অনুষ্ঠিত হয়ে থাকে। সামরিক ভূমি এবং সেনানিবাস অধিদপ্তর কর্তৃক পরিচালিত জরিপে এই কলেজটি বরাবরই সেরা দশ এর মধ্যে অবস্থান করে।
শিক্ষার্থীদের শারিরীক ও মানসিক বিকাশ ঘটানোর লক্ষে আন্তঃহাউজ ক্রিকেট, ফুটবল, ভলিবল ও ব্যাডমিন্টন খেলার আয়োজন করা হয়।
সৃজনশীলতা ও ত্যাগী মনোভাব অর্জনের জন্য বিএনসিসি (সেনাবাহিনী), রোভার স্কাউট, গার্লস ইন গাইড চালু আছে।
এই কলেজে একাদশ ও দ্বাদশ শ্রেণির পাশাপাশি জাতীয় বিশ্ববিদ্যালয়ের অধীনে বিএসএস এবং বিবিএস(পাশ) কোর্স চালু আছে। আগামীতে বিএ, বিএসসি(পাশ) এবং বিবিএ কোর্স চালু প্রক্রিয়াধীন আছে।
ঈশ্বরদী ইক্ষু গবেষণা উচ্চবিদ্যালয়
ঈশ্বরদী ইক্ষু গবেষণা উচ্চবিদ্যালয় ঈশ্বরদী উপজেলার "আলহাজ্ব মোড়" সংলগ্ন পাবনা- ঈশ্বরদী মহাসড়কের পাশেই অবস্থিত। এটি বাংলাদেশ ইক্ষু গবেষণা ইনষ্টিটিউট এর একটি প্রতিষ্ঠান এবং ঈশ্বরদীতে অবস্থিত উক্ত ইনষ্টিটিউটে মধ্যে অবস্থিত।